Bobby van Jaarsveld

Bobby van Jaarsveld (gebore 6 Maart 1987) is 'n Afrikaanse sanger en akteur. Van sy treffers sluit in: Spieëltjie en Waar is jy.

Van Jaarsveld speel 'n hoofrol in 'n Ster-Kinekor rolprent, Liefling, wat in 2010 vrygestel is.

Sy suster Karlien van Jaarsveld is ook 'n sangeres in eie reg.

Biografie 
Pieter van Jaarsveld is op 6 Maart 1987 in Paarl, Suid-Afrika, gebore. Hy het die bynaam Bobby by sy pa gekry. Hy is die middelste van 3 kinders (sy susters is Karlien en Cara).

Bobby was in 7 verskillende laerskole, waarna hy sy hoërskoolloopbaan by die Hoërskool Brits begin en voltooi. Hier neem hy aan talentkompetisies deel en ontwikkel 'n liefde vir die musiekbedryf. Hy slaan sy eerste CD-kontrak in Graad 11 los, en sy eerste soloalbum word vroeg in sy matriekjaar uitgereik.

Hy is op 7 Januarie 2011 met sy skoolliefde, Annatjie Rheeders, in die eg verbind.  Hulle het twee seuns, Sion (gebore 24 Oktober 2011) en Leben (gebore 20 Desember 2012) en 'n dogter, Armani (gebore 7 Maart 2016).

Pryse 

Bobby het tot op hede 'n reeks pryse ontvang vir sy bydrae tot Afrikaanse musiek.

Diskografie 

Duisend ure, 2007
Net vir jou, 2009
Wat geld nie kan koop nie, 2009
Liefling-klankbaan, 2010
Genees hierdie land, saam met Tania Strauss, 2010
Maak 'n wens, 2014
Die eerste 10 jaar, 2015
Ken jy Talina?
Vat my saam

Filmografie 
 Liefling (rolprent), 2010
As jy sing, 2013
Televisie
 Die Vlieënde Springbokkie,2020

Verwysings

Sien ook 
 Afrikaanse musiek
 Lys van Suid-Afrikaanse musikante

Eksterne skakels 
 
 Bobby van Jaarsveld op YouTube
 
 
 

Van Jaarsveld, Bobby
Afrikaanse sangers
Suid-Afrikaanse manlike akteurs van die 21ste eeu
Geboortes in 1987
Afrikaners
Lewende mense